recursal/SuperWikiNEXT-32B huggingface dataset:
**Suomen retkeilyliitto** (aik. **Työväen retkeilyliitto**) on suomalainen maltillisen matkailun ja luonnonläheisen retkeilyn yhdistys, joka tarjoaa jäsenseurojensa kautta mahdollisuuden kokea yhteyden luontoon ja tunnistaa ympäristöarvojen merkitys elämänlaadulle. Retkeilyliitolla on 21 jäsenseuraa ja jäsenlehtenä kaksi–kolme kertaa vuodessa ilmestyvä *Retkeilijä*. Puheenjohtajana vuodesta 2016 on ollut Hannu Puhalainen.

Suomen retkeilyliitto kuuluu maailmanlaajuiseen Luontoystävät-internationaaliin sekä järjestö on Vapaaehtoisen pelastuspalvelun valmiusjärjestö.

Historiaa
---------

Helsingin työväen retkeilijät otti tavoitteekseen kansallisen retkeilyliiton aikaansaamisen ja kutsui joulukuuksi vuonna 1971 koolle perustavan kokouksen, jonka puheenjohtajana toimi Erkki Wiksten. Hän edusti johtamansa Helsingin työväen retkeilijäin lisäksi valtakirjalla Hyvinkään retkeilijöitä. Muut perustajaseurat olivat Espoon urheilijain retkeilyjaosto, Espoonlahden kuntoilijat, Laajasalon työväen reippailijat, Nuuksion tarpojat ja Sipoon samoilijat. Ensimmäiseksi puheenjohtajaksi valittiin Wiksten, joka oli toimessa vuoteen 1992 saakka ja yhdistyksen nimeksi tuli *Työväen retkeilyliitto*. Jotta mielikuvaa rajatusta jäsenkunnasta tai toiminnan poliittisuudesta ei syntyisi, nimi muutettiin nykyiseksi vuonna 2022.

Talous
------

Suomen Retkeilyliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 108 000 euroa. Vuosittainen tuki on ollut 18 000 euroa.

Viitteet
--------

1. 1 2 3  Suomen retkeilyliitto: *Tietoa*
2. ↑  Suomen retkeilyliitto, Tietoa: *Jäsenseurat*
3. ↑  *Retkeilijä* (PDF)  26.5.2016. Suomen retkeilyliitto.
4. ↑  Naturefriends International, About us: *Members* (englanniksi)
5. ↑  Verkosto, joka pelastaa ihmishenkiä *Vapepa*. Viitattu 4.10.2023.
6. ↑  *Olemme nyt Suomen retkeilyliitto* (PDF)  20.4.2022. Suomen retkeilyliitto.
7. ↑  Liikuntaa edistävien järjestöjen yleisavustus *Opetus- ja kulttuuriministeriö*. Viitattu 29.11.2023.

Aiheesta muualla
----------------

* Suomen retkeilyliitto

|  |  |  |  |  |
| --- | --- | --- | --- | --- |
| 

| * n
* k
* m
Työväen Sivistysliiton jäsenjärjestöt |
| --- |
|  |
| Jäsenet | 
* Auto- ja Kuljetusalan Työntekijäliitto AKT
* Eläkkeensaajien Keskusliitto
* Ensi- ja turvakotien liitto
* Finlands Svenska Socialdemokrater
* Hyvinvointilomat
* Julkisten ja hyvinvointialojen liitto
* Kotien Puolesta Keskusliitto
* Nuorten Kotkien Keskusliitto NKK
* Palvelualojen ammattiliitto Pam
* Paperiliitto
* Posti- ja logistiikka-alan unioni
* Rautatiealan Unioni RAU
* Demarinuoret
* Sosialidemokraattiset Opiskelijat
* Suomen Ammattiliittojen Keskusjärjestö SAK
* Suomen Merimies-Unioni
* Suomen retkeilyliitto
* Suomen Sosialidemokraattinen Puolue
* Suomen Sosialidemokraattinen Sanomalehtimiesliitto
* Suomen Työväen Musiikkiliitto
* Suomen Työväentalojen liitto
* Sähköalojen ammattiliitto
* Teatteri- ja mediatyöntekijöiden liitto
* Teollisuusliitto
* Työväen Akatemian Kannatus
* Työväen Arkiston Säätiö
* Työväen Näyttämöiden Liitto
* Työväen Urheiluliitto TUL
* Vanhus- ja lähimmäispalvelun liitto

 |

 |
**Atlético Nacional S. A.**, tunnetaan nimillä **Atlético Nacional** tai pelkästään **Nacional**, on kolumbialainen jalkapalloseura, joka on kotoisin Medellínin kaupungista. Seura on perustettu vuonna 1947 ja sen edustusjoukkue pelaa maan korkeimmalla sarjatasolla Categoría Primera A:ssa. Seura on kahden muun seuran Millonariosin ja Santa Fen lisäksi ainoa, joka on pelannut läpi historiansa maan pääsarjassa.

Atlético Nacional pelaa kotiottelunsa Atanasio Girardotilla, jonka yleisökapasiteetti on 45 943. Stadionilla kotiottelunsa pelaa myös paikallisseura Independiente Medellín.

Nacionalin ensimmäisen pääsarjatason mestaruuden voittanut kokoonpano.
Vuonna 2016 seura voitti Copa Libertadoresin toisen kerran historiassaan. Joukkueen tie alkoi alkulohkoista, joista se selvisi puhtaalla pelillä pudostuspeleihin. Pudotuspeleissä tie kantoi lopulta aina loppuotteluun saakka, jossa vastaan asettui ecuadorilainen Independiente del Valle. Loppuottelu oli kaksiosainen, jonka ensimmäinen osa päättyi tasatulokseen 1–1 ja jälkimmäisen Nacional vie nimiinsä 1–0 varmistaen toisen mestaruutensa.

Copa Libertadoresin voiton myötä seura pääsi ottamaan osaa myös vuoden 2016 Copa Sudamericanaan, jossa tie vei niin ikään loppuotteluun saakka. Loppuottelussa Nacionalin oli määrä kohdata brasilialainen Chapecoense kaksiosaisessa otteluparissa. Ensimmäinen osa oli tarkoitus pelata 30. marraskuuta 2016 Medellínissa, mutta 28. marraskuuta 2016 sattuneen lento-onnettomuuden takia, joka vaati 19 Chapecoensen pelaajan ja yhteensä 71 ihmisen hengen, loppuottelu peruutettiin. Onnettomuuden seurauksena Nacional ehdotti Etelä-Amerikan jalkapalloliitto Conmebolille, että turnauksen voitto luovutettaisiin Chapecoenselle. Ele keräsi ihastusta ympäri maailman, ja seura palkittiin Conmebolin reilun pelin -palkinnolla tekonsa johdosta.

Logot
-----

* Atlético Nacionalin tunnuksen kehityskulku
* 1935–19461935–1946
* 1947–19491947–1949
* 1994–19951994–1995

Lähteet
-------

1. ↑  Coventric! RSSSF.com. Viitattu 14.12.2016. (englanniksi)
2. ↑  Brazil's Chapecoense football team in Colombia plane crash BBC. Viitattu 14.12.2016. (englanniksi)
3. ↑  Campeón de la Sudamericana (Arkistoitu – Internet Archive) Atlético Nacional de Medellín. Viitattu 14.12.2016. (espanjaksi)
4. ↑  Chapecoense named Copa Sudamericana winners after plane crash Guardian. Viitattu 14.12.2016. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Atlético Nacional**.
* Virallinen sivusto (espanjaksi)
Jouluvanukas, joka on koristeltu orjanlaakereilla (hollyilla).
**Jouluvanukas** on makea kuivattua hedelmää sisältävä vanukas, jota tarjoillaan perinteisesti osana jouluillallista Isossa-Britanniassa ja muissa maissa, joihin perinnettä on viety. 

Jouluvanukas on saanut alkunsa keskiaikaisesta Englannista, ja varhaisissa resepteissä on käytetty kuivattuja hedelmiä, suetta, korppujauhoja, jauhoja, munia ja mausteita sekä nestettä, kuten maitoa tai väkevää viiniä. Myöhemmin resepteistä tuli entistä monimutkaisempia. Vuonna 1845 ruokakirjailija Eliza Acton kirjoitti ensimmäisen reseptin ruoalle, jota todella kutsuttiin nimellä "jouluvanukas". Ruokalaji tunnetaan joskus nimellä luumuvanukas (vaikka tämä voi viitata myös muunlaisiin keitettyihin vanukkaisiin, joissa on kuivattuja hedelmiä). Englannin kielessä sanalla "plum", joka nykyisin tarkoittaa luumua, on aiemmin kutsuttu rusinaa, eikä vanukas sisällä luumuja sanan nykyisessä merkityksessä. *lähde?*

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Christmas pudding
**J. V. Kotikoski** (s. 4. joulukuuta 1873 Punkalaidun) oli suomalainen kauppias ja kansatieteellisen aineiston kerääjä.

Kotikoski toimi aluksi liikeapulaisena Urjalassa ja Ruovedellä. Vuonna 1905 hän siirtyi kauppiaaksi Korpilahdelle ja piti siellä liikettä vuotta 1917 saakka. Hän oli sitten kolmen vuoden ajan osuuskaupan hoitajana kunnes taas palasi vuonna 1920 itsenäiseksi kauppiaaksi. Kotikosken liike sijaitsi Korpilahden Saakoskella.

Kotikoski alkoi jo nuorena kerätä kansatieteellistä aineistoa. Hän keräsi esineitä ja merkitsi muistiin vanhoja leikkejä ja tapoja. Kotikoski keräsi esineitä muun muassa Hämeen museolle, Kansallismuseolle ja Pietariin Aleksanterin museolle. Kotikoski keräsi esineitä pääasiassa Keski-Suomessa. Hän keräsi rakennushistoriallista aineistoa professori U. T. Sireliukselle, joka käytti tätä aineistoa julkaisemassaan teoksessa. Kotikoski julkaisi itse myös teoksen *Hämäläisiä joulutapoja ja -leikkejä* (Kansanvalistusseura 1912), joka käsitteli pääasiassa hänen syntymäpitäjänsä Punkalaitumen perinteitä. Hän avusti kirjoituksille aikakaus- ja sanomalehtiä ja osallistui Suomen Historiallisen Seuran ja Etelä-Hämeen heimoliiton järjestämiin kirjoituskilpailuihin. Tampereella vuonna 1930 pidetyillä Suomen kolmansilla museopäivillä Kotikoski piti esitelmän kalenterisauvoista eli puukalentereista, joiden asiantuntija hän oli. Korpilahdella Kotikoski oli mukana kotiseututyössä ja hänen ansiotaan suurelta osin oli kotiseutujuhlien järjestäminen Korpilahdella.

Lähteet
-------

1. 1 2 3  Kauppias J. V. Kotikoski 60-vuotias, Sisä-Suomi, 03.12.1933, nro 279 A, s. 3, Kansalliskirjaston digitaaliset aineistot
2. 1 2  60 vuotta, Aamulehti, 04.12.1933, nro 327, s. 4, Kansalliskirjaston digitaaliset aineistot
3. ↑  Ilmoitus, Keskisuomalainen, 20.09.1936, nro 216, s. 4, Kansalliskirjaston digitaaliset aineistot
4. ↑  Korpilahden liikeyrityksiä, Sisä-Suomi, 25.10.1934, nro 246, s. 3, Kansalliskirjaston digitaaliset aineistot
5. ↑  Kalenterisauvat, vanhan kansan mielenkiintoinen ajanalaskun keino. Kauppias J. V. Kotikosken esitelmästä Tampereen museopäivillä, Aamulehti, 30.08.1930, nro 232, s. 5, Kansalliskirjaston digitaaliset aineistot

Aiheesta muualla
----------------

* Pietarissa sijaitsevan Venäjän etnografisen museon esittelysivu Johan Vihtori Kotikoskesta (venäjänkielinen)
Ildikó Lehtinen vuonna 2017
**Ildikó Lehtinen** on suomalais-ugrilaisen kansatieteen dosentti Helsingin ja Turun yliopistoissa. Koulutukseltaan hän on filosofian tohtori. Hän on toiminut Suomen kansallismuseon Kulttuurien museon intendenttinä ja tutkijana. Hänen erikoisalaansa ovat suomalais-ugrilaiset historialliset korut ja kansanpuvut. Lehtinen on syntynyt Unkarissa, mutta hänellä on Suomen kansalaisuus.

Lehtinen aloitti työt Suomen kansallismuseossa vuonna 1971. Siellä hän siirtyi kuva-arkiston kautta kansatieteelliselle osastolle. Lehtinen pääsi mukaan rakentamaan museon pysyvää suomalais-ugrilaista näyttelyä, ja se sai Lehtisen kiinnostumaan kansanpuvuista sekä suomalais-ugrilaisesta kulttuurista. Aluksi hän tutki aihetta museokokoelmien kautta, mutta vuodesta 1981 lähtien hän on tehnyt myös kenttätöitä erityisesti marien, mutta myös muiden sukukansojen, kuten hantien, mordvalaisten ja udmurttien parissa. Myös naisten elämä on ollut Lehtistä kiinnostava aihe. Hän väitteli tohtoriksi Helsingin yliopistosta vuonna 1994 ja hänen väitöskirjansa *Tscheremissicher Schmuck. Ethnographische Untersuchung* käsitteli marien koruja naisten näkökulmista sekä naisen aseman kautta.

Lehtinen on julkaissut ja toimittanut runsaasti artikkeleita sekä teoksia esimerkiksi suomalais-ugrilaisia kieliä puhuvien kansojen kulttuurihistoriasta, marilaisista rakennuksista ja puvuista. Vuosina 2001–2012 Lehtinen on ollut järjestämässä eri pohjoisten kansojen kulttuuriperintöä käsitteleviä näyttelyitä Kulttuurien museossa. Lisäksi hän on vetänyt erilaisia verkkonäyttelyhankkeita Venäjän suomalais-ugrilaisten museoiden kanssa.

Lehtinen toimi pitkään M. A. Castrénin seuran puheenjohtajana. Seuran lukuisat hankkeet ovat edistäneet Venäjän suomalais-ugrilaisten kansojen kulttuuriperintöä sekä niiden nykyistä asemaa*selvennä*. Näiden toimien ansiosta Lehtinen on valittu muun muassa Marin tasavallan ja Hanti-Mansian kunniakansalaiseksi. Hän on myös ollut Suomalais-Ugrilaisen Seuran johtokunnan jäsen sekä mukana kansatieteilijöiden Ethnos ry:ssä. Vuonna 2015 Lehtinen nimitettiin Kalevalaisten Naisten Liiton puheenjohtajaksi.

Lähteet
-------

1. 1 2 3 4  Kansatieteilijä Ildikó Lehtinen valittiin Liiton puheenjohtajaksi  27.9.2015. Kalevalaisten naisten liitto.  Arkistoitu 9.3.2016. Viitattu 8.3.2016.
2. 1 2 3 4 5  Kansatieteen henkilökunta Helsingin yliopisto. Viitattu 8.3.2016.
3. 1 2 3  Ruotsala, Helena: Ildikó Lehtinen haluaa saada naisten äänet kuuluville.  *Pirta: Kalevalaisten naisten liiton kulttuuri- ja jäsenlehti*, 2015, 54. vsk, nro 4, s. 10–11.  Kalevalaisten Naisten Liitto. Artikkelin verkkoversio (PDF). Viitattu 8.3.2016.  (Arkistoitu – Internet Archive)
4. 1 2  Kuukauden kansatieteilijä -blogi: Ildikó Lehtinen *blogs.helsinki.fi*.  17.2.2015. Viitattu 8.3.2016.
5. ↑  Kansatieteen väitöskirjat Helsingin yliopisto. Viitattu 8.3.2016.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)
* Tšekki
* Alankomaat

 |
|  |
| Muut | 
* IdRef

 |

 |
Kongon demokraattisen tasavallan länsipuolella sijaitsee Kongon tasavalta, pohjoispuolella sijaitsee Keski-Afrikan tasavalta ja Sudan, itäpuolella sijaitsevat Uganda, Ruanda, Burundi ja Tansania ja eteläpuolella sijaitsevat Sambia ja Angola. Yli puolet maan pinta-alasta on Kongon altaan aluetta. Tämän joen valuma-alue on maailman jokien valuma-alueista toiseksi suurin. Maan itäosassa sijaitsevat Itä-Afrikan hautavajoamaan kuuluvat Albertinjärvi, Edwardinjärvi, Kivujärvi ja Tanganjikajärvi. Näistä Tanganjikajärvi on maailman toiseksi syvin makean veden järvi. Albertinjärven ja Edwardinjärven välissä on Ruwenzorin vuorijono, jonka korkein huippu on 5110 metriä korkea Margharita Peak. Maan kaakkoisosassa sijaitsee keskimäärin yli 1000 metriä korkea Shaban ylänkö.

Kongon altaan alueella ilmasto on kuuma ja kostea. Siellä sateita tulee ympäri vuoden ja vuotuinen keskimääräinen sademäärä on noin 1500-2500 mm. Maan eteläosassa sateita tulee enimmäkseen marraskuulta huhtikuulle ja siellä vuotuinen keskimääräinen sademäärä on noin 1200-1400 mm. Ilmankosteus pysyy yleensä yli 80%:ssa. Kuumin aika on helmikuulta huhtikuulle, jolloin tavallinen lämpötila on 27°C. Idässä ylänköalueilla lämpötila voi olla alle nollan ja jotkut vuorenhuiput ovat lumipeitteisiä. Maan keskiosassa on laajoja sademetsäalueita. Maan pohjoisosassa ja eteläosassa on savannialueita. Kongon demokraattisen tasavallan aluella esiintyviä nisäkkäitä ovat gorilla, kääpiösimpanssi, kirahvi, seepra, sarvikuonot, norsut, leopardi ja leijona. Maan lintuihin kuuluvat papukaijat.

Lähteet
-------

1. ↑  Detlef Wienecke-Janz: *Maailmalla, Afrikka ja Oseania*, s. 140-141. Suomentanut Elina Eichhorn, Arto Häilä, Eija Kämäräinen, Riitta Virkkunen. Weilin+Göös, 2009. ISBN 978-951-0-33477-5.
**Rantaukonnauris** (*Erysimum strictum*, syn. *Erysimum hieraciifolium*, *Erysimum virgatum*) on ristikukkaiskasvien (Brassicaceae) heimoon ja ukonnauriiden (*Erysimum*) sukuun kuuluva kasvilaji. Se eroaa selvästi yleisemmästä peltoukonnauriista (*Erysimum cheiranthoides*) muun muassa kukkien määrän, kukkaperien pituuden sekä litujen asennon perusteella.

Kuvaus
------

Rantaukonnauris on kaksivuotinen ruohovartinen kasvilaji, joka voi kasvaa noin metrinkorkuiseksi. Rantaukonnauris on kasvutavaltaan pysty, ja sen varret ovat yleensä haarattomia. Lehdet ovat suikeita ja jokseenkin hammaslaitaisia. Rantaukonnauriin kukinto on runsaskukkainen ja huiskilomainen. Kukkaperät ovat suunnilleen verholehtien pituisia. Terälehdet ovat keltaisia ja noin 8 mm pitkiä. Rantaukonnauris kukkii kesä–heinäkuussa. Hedelmäperät ovat lyhyitä. Lidut ovat muodoltaan pitkänsuikeita, nelikulmaisia ja sijaitsevat tiiviisti pystyssä varren ympärillä lähes kiinni varressa.

Levinneisyys ja elinympäristö
-----------------------------

Rantaukonnauris kasvaa erilaisilla kuivilla kasvupaikoilla, kuten mäenrinteillä, metsiköissä sekä myös joutomailla. Suomessa rantaukonnaurista tavataan lähinnä rannikkoalueilla sekä Suomenlahden että Pohjanlahden rannikoilla. Lisäksi rantaukonnaurista tavataan myös Lapissa sisämaassa Rovaniemen tienoilla.

Katso myös
----------

* rantakanankaali (*Barbarea stricta*)

Lähteet
-------

1. 1 2 3  Den virtuella floran: Bergkårel (*Erysimum hieraciifolium*) *Den virtuella floran*.  1998. Naturhistoriska riksmuseet. Viitattu 8.3.2019. (ruotsiksi)
2. 1 2  Raino Lampinen & Tapani Lahti: Kasviatlas 2017: Rantaukonnauris (*Erysimum strictum*) *Kasviatlas*. Luonnontieteellinen keskusmuseo. Viitattu 8.3.2019.

Aiheesta muualla
----------------

* Suomen Lajitietokeskus: Rantaukonnauris (*Erysimum strictum*)
* LuontoPortti: Rantaukonnauris (*Erysimum strictum*)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q17255421
* Wikispecies: Erysimum strictum
* CoL: 3BBSR
* EUNIS: 163252
* GBIF: 3048686
* iNaturalist: 735528
* IPNI: 284189-1
* ISC: 114263
* NCBI: 2044562
* Open Tree of Life: 3933314
* POWO: urn:lsid:ipni.org:names:284193-1

 |

 |
**Vallilan Tango** on suomalainen tanssiorkesteri. Se soittaa nostalgista ja perinteistä suomalaista tanssimusiikkia. Vallilan Tangossa on seitsemän jäsentä, joiden soittimet ovat viulu, klarinetti, trumpetti, hanuri, kontrabasso ja rummut. Yhtyeen laulusolisti on alkuaan hollantilainen Hans Wessels. Vallilan Tangon johtaja ja pääasiallinen sovittaja on Antti Alavuotunki soittiminaan klarinetti, bassoklarinetti ja alttosaksofoni.

Vallilan Tangon erikoisuus on, että se kaivaa lähinnä 1930- ja 1940-luvun musiikista esitettäväkseen harvinaisuuksia tai peräti ennenjulkaisemattomia kappaleita säveltäjiltä kuten Usko Kemppi, Pentti Viherluoto, Arvo Koskimaa, Valto Tynnilä ja Toivo Kärki.

Orkesteri toimii nimeään kantavan kulttuuriyhdistyksen tuella. Kulttuuriyhdistys Vallilan Tango ry on järjestänyt vuodesta 2005 vapputansseja Vallilassa ja elokuun lopussa Isle of Sheep -tangofestivaalia Lammassaaressa.

Diskografia
-----------

* *Iskusävelmiä* (2009)
* *Hamstrauskuumetta* (EP, 2018)
* *Suuri humppaseikkailu* (EP, 2019)
* *Savukkeelleni* (EP, 2020)
* *Ilojen hotelli* (2022)

Lähteet
-------

1. ↑  Shake yo tango booty Six Degrees
2. ↑  Kalervo Kärki: *Sydämeni sävel - Toivo Kärki ja hänen musiikkinsa*, s. 94. Tampere: Mediapinta, 2015. ISBN 978-952-235-888-2.
3. ↑  Vallilan vapputanssit huippusuosittu Facebookin takia Iltalehti

Aiheesta muualla
----------------

* Vallilan Tangon verkkosivut (Arkistoitu – Internet Archive)
* Vallilan Tango Myspacessa (englanniksi)
* Vallilan Tango Facebookissa
**Salomoninlurikki** (*Charmosyna margarethae*) on Melanesiassa elävä kaijalaji.

Koko ja ulkonäkö
----------------

Salomoninlurikin pituus on 18–20 cm ja paino 40–60 g. Sen höyhenpuku on pääosin punainen. Siivet ja selkä ovat vihreät, päälaki on purppuranhohtavan musta, rinnassa ja yläselässä on keltainen, mustan rajaama raita, ja pitkähkön punaisen pyrstön kärki on keltainen. Nokka on oranssi, iiris oranssinkeltainen ja koivet oranssit. Naaras muistuttaa koirasta mutta sillä on keltaiset laikut yläperän sivuilla. Nuori yksilö on himmeämmän värinen.

Esiintyminen
------------

Salomoninlurikki elää kuudella saarella Salomonsaarilla ja Bougainvillessä Papua-Uusi-Guineassa. Populaation koko on arviolta alle 50 000 yksilöä. Laji on taantunut ja sitä uhkaavat lähinnä metsänhakkuut. Salomoninlurikki on lemmikkinä harvinainen.

Elinympäristö
-------------

Salomoninlurikit elävät enimmäkseen alavien maiden metsissä, savanneilla ja kookospalmuistutuksilla, paikoin vuoristossa 1 350 metrin korkeudelle. Yleensä ne liikkuvat puiden latvustoissa pareittain tai meluavina parvina, joissa voi olla jopa 40 yksilöä.

Ravinto
-------

Salomoninlurikit syövät siitepölyä, kukkia ja mettä.

Lähteet
-------

* Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. ISBN 0-87666-959-3
* World Parrot Trust

### Viitteet

1. ↑  BirdLife International: *Charmosyna margarethae* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 1.5.2014. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1267898
* Wikispecies: Charmosyna margarethae
* BirdLife: 22684697
* CoL: 5XQ29
* BOW: duclor1
* eBird: duclor1
* GBIF: 2479769
* iNaturalist: 18885
* IRMNG: 10219045
* ITIS: 554828
* IUCN: 22684697
* NCBI: 2307268
* Species+: 5548
* Xeno-canto: Charmosyna-margarethae

 |

 |
**Ossi Emil Kostia** (ent. **Costiander**; 15. elokuuta 1905 Nurmijärvi – 27. joulukuuta 1976 Kangasala) oli suomalainen näyttelijä ja teatterineuvos.

Kostia teki elämäntyönsä Tampereen Työväen Teatterissa, jonka tunnettu luonne-, operetti- ja sankarinäyttelijä hän oli. Hänen tunnetuimpia roolejaan olivat *Romeon ja Julian* Romeo ja näytelmän *Kalle Aaltosen morsian* salapoliisin rooli. Lisäksi hän esitti Pyynikin kesäteatterissa muun muassa *Pohjantähti*-näytelmän debyyttiversiossa räätäli Halmeen osan. Aikaisemmin Kostia oli näytellyt Porin teatterissa. 

Kostia nähtiin uransa aikana vain kolmessa elokuvassa. Hänen suurin osansa oli meripoika Arvin rooli hänen serkkunsa Paavo Kostiojan ohjaamassa elokuvassa *Laivan kannella* (1938). Hänen tunnetuin roolinsa oli kuitenkin huru-ukko Oton osa elokuvassa *Opri* (1954), mistä hänet palkittiin miessivuosan Jussi-patsaalla. Lisäksi hän esitti lääkäriä elokuvassa *Sven Tuuva* (1958).

Kostia sai Pro Finlandia -mitalin vuonna 1957 ja teatterineuvoksen arvonimen 1975.

Lähteet
-------

* Heikkilä, Ritva (toim.): *BRAVO! Teatterikaskuja ja -tarinoita*. Helsinki: WSOY, 2001. ISBN 951-0-25550-5.
* Kalemaa, Kalevi: *Eino Salmelainen: Elämä ja teatteri*. Helsinki: WSOY, 2001. ISBN 951-0-26276-5.

### Viitteet

1. ↑  Suomen Leijonan Pro Finlandia -mitalin saajat aakkosjärjestyksestä *ritarikunnat.fi*. ritarikunnat.fi. Viitattu 22.7.2017.

Aiheesta muualla
----------------

* Kalemaa, Kalevi: / Kostia, Ossi (1905–1976). *Kansallisbiografia-verkkojulkaisu (maksullinen)*.  5.8.2008. Helsinki:  Suomalaisen Kirjallisuuden Seura.
* Ossi Kostia Elonetissä.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet
* Kansallisbiografia
* Biografiasampo

 |

 |
**Blaire White** (s. 17. syyskuuta 1993) on yhdysvaltalainen tubettaja ja poliittinen kommentaattori, joka määrittelee poliittisen kantansa keskusta-oikeistolaiseksi. Whiten videot ovat usein kriittisiä feminismiä, transsukupuolisia ja yhdysvaltalaista liberalismia kohtaan. White on noussut ainoaksi avoimesesti transsukupuoliseksi sisällöntuottajaksi, joka tuottaa tämänkaltaista sisältöä. Useat Whiten videot ovat sisältäneet puolitotuuksia ja misinformaatiota sekä kohdistaneet häirintää muita transihmisiä kohtaan.

White aloitti YouTube videoiden tekemisen vuonna 2015, jolloin hänen videonsa käsittelevät antifeminististä sisältä. Myöhemmin hänen videonsa alkoivat keskittyä muun muassa transaktivistien ja Black Lives Matter -liikkeen kritisointiin. White on väitellyt useiden tunnettujen tubettajien ja poliittisten kommentaattorien kuten ContraPointsin ja Ben Shapiron kanssa YouTube-kanavallaan

Yksityiselämä
-------------

White aloitti sukupuolitransition ja hormoonihoidot vuonna 2015 opiskellessan tietojenkäsittelytiedettä Kalifornian valtionyliopistossa ja kuvaa kokeneensa sukupuolidysforiaa varhaislapsuudesta lähtien. White on syntyjään kalifornialainen, mutta muutti Texasiin aviomiehensä kanssa vuonna 2021.

Lähteet
-------

1. 1 2 3  How did a transgender YouTube vlogger become a conservative darling? *Newsweek*. Viitattu 11.12.2023. (englanniksi)
2. 1 2  A controversial transgender YouTuber apologized for making false claims about a transgender bodybuilder *Insider*. Viitattu 11.12.2023. (englanniksi)
3. ↑  Trans Icon Blaire White Is the Queen of Controversy *Penthouse*. Viitattu 11.12.2023. (englanniksi)
4. ↑  My New Texas House Tour! *YouTube*. Viitattu 11.12.2023. (englanniksi)
**Franklin** (Fr), **statcoulombi** (statC) eli **sähköstaattinen varausyksikkö** (esu) on sähkövarauksen yksikkö sähköstaattisessa CGS-järjestelmässä ja Gaussin yksikköjärjestelmässä. Yksi franklin on varaus, joka vaikuttaa toiseen yhtä suureen, yhden senttimetrin etäisyydellä olevaan varaukseen yhden dynen voimalla.

Nimi franklin on annettu yksikölle Benjamin Franklinin mukaan, kun taas nimi statcoulombi johtuu varauksen SI-yksikön nimestä coulombi, jonka viittaa Charles Augustin de Coulombiin. Yleensäkin sähköstaattisen CGS-järjestelmän yksiköille käytetään nimiä, jotka on muodostettu lisäämällä saman suureen SI-yksikön nimen eteen etuliite **stat-**.

Yksi coulombi c/10 = 2 997 924 580 franklinia, missä c on valonnopeus, joka cgs-yksiköissä on 29 979 245 800 cm/s. Kääntäen yksi franklin vastaa noin 3,33564  10-10 coulombia.

Sen sijaan, että Coulombin laki saa SI-järjestelmässä muodon

{\displaystyle F={\frac {q\_{1}q\_{2}}{4\pi \epsilon \_{0}r^{2}}}},
se saa sähköstaattisessa CGS-järjestelmässä ja Gaussin järjestelmässä muodon

{\displaystyle F={\frac {q\_{1}q\_{2}}{r^{2}}}}
jossa ei esiinny dimensiollista sähkövakiota {\displaystyle \epsilon \_{0}}. CGS-järjestelmässä franklin käsitetäänkin johdannaisyksiköksi:

1 Fr =dyn1/2 cm= cm3/2 g1/2 s-1,
kun taas SI-järjestelmässä coulombia ei voida esittää pelkästään metrin, kilogramman ja sekunnin avulla, vaan neljäntenä perusyksikkönä on ampeeri.

Lähteet
-------

1. ↑  Daniel N. Lapedes: "Statcoulomb", *McGraw-Hill Dictionary of Physics and Mathematics*, s. 933. McGraw-Hill Book Company, 1979. ISBN 0-07-045480-9.
2. 1 2 3  Gaussian, SI and Other Systems of Units in Electromagnetic Theory, Physics 221A (pdf)  syksy 2011. University of California, Berkeley lecture notes.  Arkistoitu 11.12.2015. Viitattu 14.6.2012.
3. ↑  Benjamin Franklin American Physical Society. Viitattu 3.3.2016.
4. ↑  Dan Petru Dănescu: The Evolution of the Gaussian Units; Appendix 2: Conversion factors from SI to the Gaussian system of units.  *The General Science Journal*, 4.1.2009.
**Lee Hsien Loong** (yksink.: 李显龙; perint.: 李顯龍; pinyin: *Lǐ Xiǎnlóng*, s. 10. helmikuuta 1952) on Singaporen pääministeri. Hänet valittiin 12. elokuuta 2004 lähtien pääministeriksi ja joulukuussa 2004 Kansan toimintapuolueen (*People's Action Party*, PAP) pääsihteeriksi. Lee on maan ensimmäisen itsenäistymisen jälkeisen pääministerin Lee Kuan Yew’n vanhin poika ja toimi varapääministerinä ja valtiovarainministerinä edellisen pääministerin Goh Chok Tongin hallituksessa.

Elämäkerta
----------

Lee Hsien Loong on opiskellut matematiikkaa ja tietotekniikkaa Trinity Collegessa Cambridgessa, mistä hän valmistui 1974 parhain arvosanoin ja sai julkishallinnon MPA-tutkinnon Harvardin yliopiston Kennedy School of Governmentista 1980. Lee liittyi Singaporen armeijaan 1971, opiskeli Yhdysvalloissa Fort Leavenworthissa ja jäi palveluksesta prikaatikenraalina 1984, samana vuonna kun hänet valittiin parlamenttiin 32-vuotiaana.

Lee jäi leskeksi 1982 kun hänen vaimonsa, tohtori Wong Ming Yang kuoli pian synnytyksen jälkeen sydänkohtaukseen. Hän meni uusiin naimisiin 1985 Ho Chingin kanssa, joka on ollut vuodesta 2004 Singaporen valtion sijoitusyhtiön Temasek Holdingsin toimitusjohtaja. Heillä on tytär ja kolme poikaa ja Leellä edellisestä avioliitostaan tytär ja poika.

Lee nimitettiin varapääministeriksi marraskuussa 1990, kun Goh Chok Tongista tuli pääministeri, samaan aikaan hän toimi myös kauppa- ja teollisuusministerinä. Lee nimitettiin Singaporen keskuspankin johtokunnan puhemieheksi 1998 ja valtiovarainministeriksi 2001.

Goh Chok Tong luopui pääministerin asemasta 12. elokuuta 2004 ja siirtyi Lee Kuan Yew’n tilalle vanhemmaksi ministeriksi ja keskuspankin johtokunnan puhemieheksi. Lee Hsien Loong nimitettiin pääministeriksi ja joulukuussa puolueen pääsihteeriksi. Ensimmäisissä vaaleissa Leen johdolla 6. toukokuuta 2006 PAP sai 82 paikkaa 84:stä, saman kuin vuonna 2001.

Lähteet
-------

1. ↑  Singapore ruling party wins polls

Aiheesta muualla
----------------

* Kuvia tai muita tiedostoja aiheesta **Lee Hsien Loong** Wikimedia Commonsissa

* Profiili Singaporen hallituksen sivuilla
* BBC News – Profile: Lee Hsien Loong (englanniksi)

Singaporen lippuSingaporen pääministerit
Lee Kuan Yew (1959–1990) | Goh Chok Tong (1990–2004) | Lee Hsien Loong (2004–)



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Saksa
* Yhdysvallat
* Alankomaat

 |

 |
**Hämeen Liikunta ja Urheilu** (lyh. **HLU**) on Kanta-Hämeen ja Pirkanmaan alueella toimiva liikunnan aluejärjestö. Järjestön perustehtävä on edistää hyvinvointia Kanta-Hämeen ja Pirkanmaan alueella liikunnan ja urheilun avulla. Lisäksi järjestö tukee liikuntakulttuurin elinvoimaisuutta ja monipuolisuutta paikallisella tasolla. Järjestö edistää Kanta-Hämeen ja Pirkanmaan liikunta- ja urheilutoimijoiden yleistä arvostusta ja toimintaedellytyksiä. Järjestö vaikuttaa myös liikunta- ja urheilukulttuurin kehitykseen Etelä-Karjalassa.

Hämeen Liikunta ja Urheilu on liikunnan asiantuntija- ja kehittäjäjärjestö. Järjestö kouluttaa lasten kanssa työskenteliviä, seuratoimijoita ja työyhteisöjen ihmisiä. Lisäksi järjestö puhuu liikunnasta päättäjille ja medialle. Järjestö tekee yhteistyötä paikallisesti, maakunnallisesti ja valtakunnallisesti. Aluejärjestö on yksi viidestätoista aluejärjestöstä.

Lähteet
-------

1. ↑  Yhteystiedot ja info *Hämeenn Liikunta ja Urheilu*. Viitattu 29.11.2023.
2. 1 2  Liikunnan aluejärjestöt *Liikunnan aluejärjestöt*. Viitattu 29.11.2023.
**Juri Konstantinovitš Zaitsev** (ven. Юрий Константинович Зайцев, 17. tammikuuta 1951 Pobedino, Sahalin, Venäjän SNT, Neuvostoliitto – 30. syyskuuta 2022) oli neuvostoliittolainen painonnostaja ja olympiavoittaja.

Zaitsev voitti Montréalin 1976 olympialaisissa kultaa alle 110-kiloisten sarjassa yhteistuloksella 385 kg. Hän oli tempauksessa vasta neljäs tuloksellaan 165 kg mutta otti työntötuloksellaan 220 kg bulgarialaisen Krustiu Semerdžijevin viiden kilon etumatkan kiinni ja voitti tasatuloksella kultaa, koska hän oli bulgarialaista kevyempi.

Zaitsev voitti maailmanmestaruuden alle 110 kilon sarjassa vuonna 1978. Vuonna 1977 hän saavutti MM-hopeaa ja vuonna 1974 MM-pronssia. Hän voitti Euroopan-mestaruuden vuosina 1978 ja 1979 sekä saavutti EM-hopeaa vuosina 1976 ja 1977.

Zaitsev teki urallaan kolme maailmanennätystä: kaksi työnnössä ja yhden yhteistuloksessa.

Lähteet
-------

* Juri Zaitsevin olympiasijoitukset Sports-Reference.com.  Arkistoitu 18.4.2020. Viitattu 3.1.2010. (englanniksi)
* Painonnoston arvokisamitalistit Sports123.com. Viitattu 3.1.2010. (englanniksi)

### Viitteet

1. ↑  В Днепре скончался мировой рекордсмен и олимпийский чемпион по тяжелой атлетике Юрий Зайцев *sport.24tv.ua*. Viitattu 30.9.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Encyclopedia of Modern Ukraine

 |

 |
***Sylvian laulut*** (alkukielellä ruotsiksi "Sylvias visor") on Zacharias Topeliuksen runokokoelma 1800-luvun puolivälistä, johon kuuluvat runot "Kesäpäivä Kangasalla", "Ken raikas sävel sä lienetkin" ja "Sylvian joululaulu". Sylvia eli mustapääkerttu (*Sylvia atricapilla*) on muuttolintu, joka talvehtii Sisiliassa. Sylvian laulut on alunperin julkaistu osana Topeliuksen *Ljungblommor* kirjasarjaa vuosina 1845-1860.

Sylvian runojen syntyvuodet olivat Topeliuksella raskaita: hän menetti kaksi poikaa ja yhden tyttären. Kuolleesta Rafael-pojasta kertoo myös joululauluksi sävelletty runo "Varpunen jouluaamuna". "Kesäpäivä Kangasalla" kertoo lisää samaisesta linnusta: "Mä vain olen lintu pieni ja siipeni heikot on". Kolmas Sylvia-runo "Ken raikas sävel sä lienetkin" on jäänyt tuntemattomimmaksi. 

Punkaharjulainen dir. mus. Pentti Tynkkynen sävelsi Sylvian laulut ja levytti ne yhdessä Anneli Ranisen kanssa kesällä 2018. Laulujen tunnetuimmat sävelmät ovat tehneet Karl Collán, Gabriel Linsén ja Otto Kotilainen.

Lähteet
-------

1. ↑  Merja Räty: Kauneimmat joululaulut.  *Issuu.fi*, 10.12.2009, s. 10.  Espoon seurakunnat. Lehden nettiversio. Viitattu 21.12.2020.
2. ↑  Zacharias Topelius Skrifter *topelius.sls.fi*. Viitattu 24.1.2023. (ruotsiksi)
**Alberto Machado** (s. 9. syyskuuta 1990) on puertoricolainen ylemmän höyhensarjan nyrkkeilijä ja oli WBA-liiton maailmanmestari painoluokassaan.

Amatööriura
-----------

Machado aloitti amatöörinyrkkeilyn vasenkätisenä ja on otellut kyseisessä asennossa uransa alusta lähtien. Machado edusti maataan vuoden 2008 nyrkkeilyn nuorten maailmanmestaruuskilpailuissa häviten puolivälierissä Timacoy Williamsille. Machado osallistui myös vuoden 2012 olympiakarsintoihin mutta hävisi toisessa ottelussaan Alberto Meliánille.

Ammattiura
----------

Machado aloitti ammattinyrkkeilyuransa vuonna 2012. Vuonna 2017 Machado pääsi ottelemaan Carlos Moralesia vastaan NABO- ja NABA-liittojen mestaruudesta. Machao käytti Moralesia ensimmäisessä erässä kanveesissa voittaen ottelun yksimielisesti. Vuonna 2017 Machao kohosi myös väliaikaiseksi ylemmän höyhensarjan WBA-liiton mestariksi voittamalla Jezreel Corralesin tyrmäten tämän kahdeksannessa erässä. Mestaruudesta tuli väliaikainen Machaon ollessa liian painava painoluokkaan. Ottelussa Machao kävi kanveesissa viidennessä erässä. Seitsemännessä erässä Corrales yritti tyrmätä Machaon mutta Machao nyrkkeili puolustusvoittoisesti ja sitoi selviten erän. Kahdeksannessa erässä Machao löi voimakkaan iskun joka pudotti Corralesin kanveesiin. Corrales pääsi ylös mutta oli niin sekava että tuomari keskeytti ottelun.

Lähteet
-------

1. ↑
2. ↑
3. ↑
4. 1 2

Aiheesta muualla
----------------

* boxrec.com

|  |  |
| --- | --- |
| Edeltäjä:**Jezreel Corrales** | **WBA-liiton ylemmän höyhensarjan maailmanmestari**21. lokakuuta 2017 –

 |
Gerrymanderingin toimintaperiaate.
**Gerrymanderointi** (engl. **gerrymandering**) tarkoittaa vaalipiirien rajojen tai vaalipiirijaon muokkausta tavalla, jonka on tarkoitus maksimoida vallassa olevan puolueen kannatus. Sillä voidaan tarkoittaa myös epärehellistä temppua.

Yleensä menettelyn logiikkana on rajata vaalipiirit siten, että suosittavan puolueen äänestäjiksi oletettuja väestöryhmiä kasataan riittävä määrä samaan vaalipiirin toisistaan etäällä olevilta alueilta ja kilpailevien puolueiden potentiaaliset kannattajat hajotetaan usean vaalipiirin alueelle siten, että he eivät missään ole enemmistönä.*lähde?*

Käsitteen synty
---------------

Vuoden 1812 pilapiirros, josta termi on lähtöisin.
Käsite syntyi Yhdysvalloissa vuonna 1811, kun Massachusettsin osavaltion kuvernööri Elbridge Gerry allekirjoitti lain demokraattien kannatuksen lisäämiseksi. Lailla luodun uuden vaalipiirin sanottiin muistuttaneen kartalla salamanteria (engl. *salamander*), mikä provosoi bostonilaisen sanomalehden toimittajan kutsumaan sitä nimellä *gerrymander*.

Kritiikki
---------

Tietokoneohjelmalla suunniteltu kalifornialainen edustajainhuoneen vaalipiiri vuodelta 2004. Piirijaon oli tarkoitus varmistaa paikallisen demokraattiedustaja Grace Flores Napolitanon läpimeno.
Illinois’n kongressivaalien neljäs vaalipiiri. Alue on luotu siten että asukkaista 74,5 % on latinalaisamerikkalaisia. Vaalipiiri on yhtenäinen ja osia yhdistää ohut kaista Interstate 294:n varrella
Marylandin 3. vaalipiiri 2013–2023.
Vaalipiirisuunnittelua pidetään kyseenalaisena, varsinkin jos se johtaa maantieteellisesti tai demografisesti epäluonnollisten vaalipiirien ja äänestysalueiden luomiseen.

Onnistunut vaalipiirisuunnittelu todennäköisesti johtaa kansalaisten äänestysinnon alenemiseen, sillä se vähentää todennäköisyyttä, että oppositiossa olevat ryhmät menestyisivät vaaleissa.

Yhteys eri vaalitapoihin
------------------------

Gerrymanderointia esiintyy todennäköisimmin enemmistövaalitapaa käyttävissä maissa, joissa vaalipiirien rajoja on säännöllisesti korjailtava, jotta niiden suhteellinen asukasluku pysyisi samana. Ilmiötä esiintyy varsinkin, jos vallassa oleva puolue pääsee suvereenisti päättämään muutoksista. Joissain enemmistövaalitapaa käyttävissä maissa on vaalipiirisuunnittelun estämiseksi annettu vaalipiirien rajoista päättäminen puolueista riippumattomille elimille.

Suhteellista vaalitapaa käyttävissä maissa ilmiö on melko tuntematon, sillä varsinkin suuremmissa usean edustajan vaalipiireissä sillä saavutettava hyöty olisi vähäinen.

Lähteet
-------

1. 1 2  Wiberg, Matti: *Politiikan sanakirja*, s. 120. Toimittanut Kalevi Koukkunen. Helsinki: Kustannusosakeyhtiö Siltala, 2011. ISBN 978-952-234-048-1.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Gerrymandering
Männikjärven suota
Endlan luonnonsuojelualue 2023
**Endlan luonnonsuojelualue** (vir. *Endla looduskaitseala*) sijaitsee Keski-Virossa Järvamaan, Länsi-Virumaan ja Jõgevamaan maakuntien alueella. Alueen keskus on Toomalla Jõgevan kunnassa.

Tooman soidensuojelualue perustettiin vuonna 1910, laajempi Endlan luonnonsuojelualue vuonna 1985. Alueen pinta-ala on lähes 7 000 hehtaaria. Alueen päämääränä on tutkia ja suojella Viron keski- ja itäosien erityyppisiä soita ja metsiä sekä alueen järviä, jokia ja lähteitä sekä Pandiveren ylängön eteläreunan karstialueita.

Alue ulottuu Jõgevan, Põltsamaan, Järvan ja Väike-Maarjan kuntien alueelle. Alueen järviä ovat muun muassa Männikjärv ja Endla järv.

Lähteet
-------

1. ↑  Endla Nature Reserve Riigimetsa majandamise keskus (RMK). Viitattu 9.7.2018. (englanniksi)
2. ↑  Maainfo Kaardirakendus (Viron maanmittauslaitoksen karttapalvelu) Maa-amet. Viitattu 9.7.2018. (viroksi), (englanniksi)

Katso myös
----------

* Kuvia tai muita tiedostoja aiheesta **Endlan luonnonsuojelualue** Wikimedia Commonsissa
|  |
| --- |
| Osa artikkelisarjaa |
| Vaalit |
|  |
| Vaalitapa
* Condorcet
* D´Hondt
* Enemmistö
* Henkilö
* Hyväksyminen
* Kierros
* Lista / Suljettu lista
* Lohko
* Painotettu
* Schulze
* Siirtoääni
* Suhteellinen
* Suorat vaalit / Epäsuorat vaalit
* Täydennys
 |
| Vaalien tyypit

|  |
| --- |
| * Esivaali
* Moniäänestys
* Määräaikaiset vaalit
* Välivaalit
* Paikallisvaalit
 |
| Yleiset vaalit |
| * Eduskuntavaalit
* Aluevaalit
* Kuntavaalit
* Presidentinvaalit
* Euroopan parlamentin vaalit
 |

 |
| Alatyypit
* Puolue
* Äänestys
* Vaalitapa

 |
| Käsitteet
* Gerrymanderointi
* Kansalaisaloite
* Nimetön valitsija
* Paikkajako
* Vaalilaki
* Vaalikilpailu
* Vaalirauha
* Vaalisalaisuus
* Vaalitarkkailu
* Valitsijamies
* Vertausluku
* Tasauspaikka
* Äänestäjä
* Äänioikeus

 |
| Lisää aiheesta
* Kansanäänestys
* Vaalivilppi
* Vaalirikos
* Varjovaali

 |
| * n
* k
* m
 |

**Tasauspaikat** (tansk. *tillægsmandat*, ruots. *utjämningsmandat* , norj. *utjevningsmandat*, isl. *jöfnunarsæti*, saks. *Ausgleichsmandat*) ovat vaalimekanismi, jota käytetään eräiden maiden parlamenttivaaleissa.

Tasauspaikat ovat lisäjäsenten paikkoja, jotka valitaan täydentämään kunkin vaalipiirin suoraan valitsemia jäseniä. Näiden lisäpaikkojen tarkoituksena on varmistaa, että kunkin puolueen osuus kokonaispaikoista on suunnilleen verrannollinen puolueen kokonaisääniosuuksiin valtakunnallisella tasolla. 

Tästä seuraa, että vaalitapa on suhteellinen: jokaisen puolueen osuus kaikista edustajanpaikoista on mahdollisimman lähellä sen osuutta kaikista äänistä.

Jos esimerkiksi maa on jaettu yhden edustajan vaalipiireihin, ilman tasauspaikkoja tai muuta tasausjärjestelmää isoin puolue voi saada kaikki edustajanpaikat, vaikka sen ääniosuus olisi hyvin pieni, kunhan muiden puolueiden ääniosuudet joka vaalipiirissä ovat vieläkin pienempiä.

Tanska
------

Vuonna 1915 Tanskasta tuli yksi ensimmäisistä maista, joka otti käyttöön vaalipaikat kansankäräjävaaleissaan. Sen jälkeen kaikissa Tanskan kansankäräjävaaleissa huomattava osa paikoista on ollut tasauspaikkoja. Parlamentin paikat koostuvat tällä hetkellä 135 vaalipiiripaikasta, 40 tasauspaikasta sekä neljästä Pohjois-Atlantin paikasta, jotka valitaan erikseen suhteellisella vaalitavalla Färsaarilla ja Grönlannissa. Tasoituspaikat täydentävät normaaleja paikkoja, jotka jaetaan suhteellisilla äänillä kussakin vaalipiirissä. Kaikille puolueille, jotka saavat vähintään kaksi prosenttia kansallisista äänistä, myönnetään niin monta tasoituspaikkaa kuin tarvitaan suhteellisen edustuksen saavuttamiseksi kansallisella tasolla.

Saksa
-----

Saksan vuoden 2023 vaaliuudistus poisti liittopäivien tasauspaikat.

Lähteet
-------

1. ↑  Tillægsmandater *Den Store Danske Encyklopædi*.  2.2.2009. Gyldendal.  (tanskaksi)
2. ↑  Germany passes law to shrink its XXL parliament *Deutsche Welle*.  17.3.2023.
Lee Sun-kyun vuonna 2018
**Lee Sun-kyun** (hangul: 이선균; hanja: 李善均; uudistettu latinisaatio: *I Seon-gyun*; 2. maaliskuuta 1975 Soul – 27. joulukuuta 2023 Soul) oli eteläkorealainen näyttelijä.

Lee valmistui Korean kansallisen taideyliopiston teatterikoulusta. Hän loi yli kaksikymmentä vuotta kestäneen uran näyttelijänä. Kansainväliseen julkisuuteen Lee nousi Park Dong-ikin roolista elokuvassa *Parasite* (2019). Elokuvasta tuli vuonna 2020 ensimmäinen parhaan elokuvan Oscar-palkinnon saanut ei-englanninkielinen elokuva. Lee sai roolistaan Screen Actors Guild -palkinnon. Hän esiintyi myös muun muassa televisiosarjassa *Dr. Brain*.

Lee oli naimisissa näyttelijä Jeon Hye-jinin kanssa. Pariskunnalla oli kaksi poikaa.

Rikostutkinta ja kuolema
------------------------

Lee oli lokakuusta 2023 epäiltynä huumausaineiden käyttöä koskeneessa tutkinnassa. Yonhap News Agencyn mukaan epäily koski ainakin kannabiksen ja ketamiinin käyttöä. Lee myönsi ottaneensa vastaan sen, mitä hänelle baarissa Soulissa oli tarjottu, mutta kiisti tienneensä tarjottujen aineiden laittomuudesta. Lee siirrettiin syrjään kesken olleista työhankkeistaan huumekohun takia, ja liikkeet Etelä-Koreassa poistivat julisteita ja mainoksia, joissa Leen kuva oli.

27. joulukuuta 2023 Lee löydettiin puistossa Soulissa autosta kuolleena. Vaimonsa mukaan hän oli jättänyt itsemurhaviestin.

Lähteet
-------

1. 1 2 3 4  Adam Bankhurst, Lee Sun-kyun, Star of Oscar-Winning Film Parasite, Dies at 48 IGN Nordic 27.12.2023, viitattu 27.12.2023 (englanniksi)
2. 1 2 3 4 5  Anssi Rulamo, Parasite-näyttelijä Lee Sun-kyun on kuollut Helsingin Sanomat 27.12.2023, viitattu 27.12.2023
3. 1 2 3 4  Kelly Ng, Jake Kwon, Lee Sun-kyun: Parasite actor found dead at 48 BBC 27.12.2023, viitattu 27.12.2023 (englanniksi)

Aiheesta muualla
----------------

* Lee Sun-kyun Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Korea
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Yle

 |
|  |
| Muut | 
* IdRef
* Hufvudstadsbladet

 |

 |
**Dinitro-o-kresoli** eli **DNOC** (C7H6N2O5) on nitrattuihin fenoleihin kuuluva orgaaninen yhdiste. Yhdistettä käytetään rikkaruohomyrkkynä.

Ominaisuudet
------------

Huoneenlämpötilassa dinitro-o-kresoli on keltainen kiteinen aine. Yhdiste liukenee vain pieniä määriä veteen ja paremmin emäksiseen kuin neutraaliin veteen. Orgaaniset liuottimet kuten etanoli, metanoli, dietyylieetteri, etyyliasetaatti, asetoni ja dikloorimetaani liuottavat dinitro-o-kresolia. Yhdisteen käyttö rikkaruohomyrkkynä perustuu siihen, että yhdiste on fenolityypin fotosysteemi II:n inhibiittori.

Valmistus ja käyttö
-------------------

Dinitro-o-kresolia valmistetaan lähtemällä o-kresolista. Synteesin ensimmäisessä vaiheessa o-kresoli sulfonoidaan, jolloin siitä saadaan disulfonihappojohdannainen. Tämä disulfonihappo reagoi laimean typpihapon vesiliuoksen kanssa muodostaen dinitro-o-kresolia. Muodostuva tuote erotetaan sulana ja puhdistetaan pesemällä vedellä.

Dinitro-o-kresoli tuli markkinoille 1930-luvulla ja oli yksi ensimmäisistä selektiivisistä herbisideistä. Yhdistettä käytetään tyypillisesti emulsiona monivuotisten rikkakasvien hävittämiseen viljapelloilta ja perunaviljelmiltä. Sitä voidaan käyttää myös perunoiden ja palkokasvien itämisen estämiseen varastoinnin aikana ja hyönteismyrkkynä. Dinitro-o-okresolin käyttö on vähentynyt ja se on korvattu muun muassa dinosebillä, dinoterbillä ja dinokapilla. Muita vähäisempiä käyttökohteita ovat lähtöaineena orgaanisessa synteesissä ja styreenin polymeroitumista estävänä lisäaineena.

Myrkyllisyys
------------

Dinitro-o-kresoli on monien muiden aromaattisten nitroyhdisteiden tavoin myrkyllistä. Yhdiste ärsyttää hengitysteitä aiheuttaen yskää ja hengityksen vaikeutumista. Muita aineen aiheuttaman myrkytyksen oireita ovat voimistunut hikoilu ja ruumiinlämmön kohoaminen.

Lähteet
-------

1. ↑  3,5-Dinitro-o-cresol – Substance summary *PubChem*. NCBI. Viitattu 11.6.2014.
2. 1 2 3 4 5  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 213. Helsinki: Consalen Consulting, 2009. ISBN 978-952-92-5627-3.
3. 1 2 3  Dinitro-o-kresolin kansainvälinen kemikaalikortti. Viitattu 11.6.2014
4. 1 2 3 4 5  Franz Müller & Arnold P. Applebyki: *Weed Control, 2. Individual Herbicides, Ullmann's Encyclopedia of Industrial Chemistry*, John Wiley & Sons, New York, 2010. Viitattu 3.5.2014
5. 1 2 3  Gerald Booth: *Nitro Compounds, Aromatic, Ullmann's Encyclopedia of Industrial Chemistry*, John Wiley & Sons, New York, 2000. Viitattu 11.6.2014
6. 1 2  Jack R. Plimmer, Judith M. Bradow, Christopher P. Dionigi, Richard M. Johnson & Suhad Wojkowski: *Herbicides, Kirk-Othmer Encyclopedia of Chemical Technology*, John Wiley & Sons, New York, 2004. Viitattu 11.6.2014
7. ↑   John F. Lorenc, Gregory Lambeth & William Scheffer: *Alkylphenols, Kirk-Othmer Encyclopedia of Chemical Technology*, John Wiley & Sons, New York, 2003. Viitattu 11.6.2014
**Martinkeskus** oli Vantaan Martinlaaksossa sijaitseva ostoskeskus, joka rakennettiin 1960- ja 1970-lukujen vaihteessa ja oli valmistuessaan Pohjoismaiden suurin liikekeskus. Ostoskeskuksen suunnitteli arkkitehti Erkki Karvinen.

Martinkeskuksen avautuessa sinne muutti 27 liikettä. Myöhemmin liikkeiden määrä laski noin kahteenkymmeneen.

Liikkeiden tiloja yhdistelemällä ensimmäiseen kerrokseen saatiin S-market, jonka paikalla toimi 1970- ja 1980-luvulla Varuboden. S-marketin viereisissä tiloissa vaihteli useita K-ryhmän kauppoja, joista viimeisin K-market Cassa lopetti toimintansa vuoden 2007 elokuussa. Pisimpään alkuperäisenä liikkeenä oli kesään 2008 saakka säilynyt Martinlaakson Kukka ostoskeskuksen toisessa kerroksessa. 

Martinkeskuksen liikkeitä ja palveluita olivat Alepa, Bar Nr.1, Divari Lukunurkka, Laajavuoren päiväkoti, Martinkirppis, Parturi-kampaamo Hiuslaakso, R-kioski, Kahvio, Tatuointiliike Zanza ja Vantaankosken seurakunnan Martinristi-seurakuntakeskus. Alkuvuodesta 2006 Martinkeskuksen pysäköintialueelle nousi mainospylväs, joka esitteli suurimman osan Martinkeskuksen liikkeistä.

Martinkeskuksessa oli alun perin liukuportaat toiseen kerrokseen, mutta ne myöhemmin poistettiin. Ostoskeskus on arvioitu rakennushistorialtaan paikallisesti merkittäväksi kohteeksi ja sen arvoluokka on 3.

Ostoskeskuksessa vietettiin 15.–20. marraskuuta 2010 40-vuotisjuhlaviikkoa.

Kesäkuussa 2015 Martinristi mukaan lukien Martinkeskus myytiin Pohjola Rakennus Oy Uusimaa -yhtiölle. Martinkeskus oli avoinna viimeistä päivää 25. syyskuuta 2016 ja ostoskeskuksen purkaminen alkoi marraskuussa 2016. Ostoskeskuksen ja sen parkkipaikan tilalle nousi seitsemän kerrostaloa ja erillinen päivittäistavarakauppa. 8-kerroksisia pistetaloja rakennettiin neljä ja 5-kerroksisia lamellitaloja kolme. Asuntoja niihin valmistui yhteensä hieman yli 300. Pihakannen alle rakennettiin pysäköintihalli.

Lähteet
-------

1. ↑  Martinlaakso.net - Historiaa (Arkistoitu – Internet Archive)
2. ↑  Länsi-Vantaan kaupunkipolut – Martinkeskus[vanhentunut linkki]
3. 1 2  Vantaan ostoskeskukset, s. 29
4. ↑
5. ↑  Liikkeet ja palvelut *Martinkeskus*.  Arkistoitu 23.9.2016. Viitattu 5.8.2016.
6. ↑  Martinlaakso.net – Martinkeskuksen historia (Arkistoitu – Internet Archive)
7. ↑  Martinkeskuksen juhlaviikko (Arkistoitu – Internet Archive)
8. ↑  Martinristi myydään uuden ostarin tieltä  12.6.2015. Vantaan Sanomat.  Arkistoitu 10.6.2016. Viitattu 12.7.2015.
9. ↑  Pohjola Rakennus: Uudellamaalla alkaa Martinlaakson keskustakorttelin toteuttaminen
10. ↑  Armi Suojanen: Martinkeskuksen purkaja muistelee: Parhaat lapsuuden muistot ovat sieltä *vantaansanomat.fi*. Viitattu 28.9.2016.

Aiheesta muualla
----------------

* Martinkeskus Martinlaakson infosivuilla (Arkistoitu – Internet Archive)
* Aalto-yliopisto: Karitta Laitinen, Eija Huuhka – Vantaan ostoskeskukset